Formálna úprava záverečných prác TRÉNEROV KARATE I. kvalifikačného stupňa
(1) Záverečná práca sa vypracúva v štátnom jazyku (slovensky), v prvej osobe množného čísla  v minulom čase, tzv. autorský plurál (napr.„...v práci sme sa venovali...“;
(2) Typ písma pre text práce je Times New Roman, veľkosť 12 v texte, kapitoly – veľkosť 16, bold, podkapitoly 12 -14 bold alebo kurzíva, podľa vlastného zváženia. 

(3) Nastavenie strany - riadkovanie 1,5; okraje zľava 3,5 cm, sprava 2,0 cm, zhora 2,5 cm, zdola 2,5 cm, orientácia na výšku, formát A4, zarovnanie podľa okrajov
Strany, ktoré nečíslujeme: titulná strana, Zoznam použitej literatúry, Prílohy (na konci záverečnej práce),  napr. ilustrácie, tabuľky, dokumentačný materiál a pod. 

(4) Rozsah záverečnej práce je minim. 5 normostrán 

(5) Záverečná práca sa predkladá elektronicky a v tlačenej podobe v počte: 1
· predkladá sa práca zviazaná v hrebeňovej väzbe tak, aby sa jednotlivé listy nedali vyberať, a to vo verzii, ktorá zaslaná na mail: tmk@karate.sk
(6) pozor na gramatické, štylistické chyby a pri prekladaní z českej literatúry nepoužívať čechizmy (bohemizmy); taktiež pozor na doslovné preklady z anglického jazyka – treba prispôsobiť slovenskému slovosledu,

(7) interpunkcia a diakritika sa píše podľa pravidiel slovenského pravopisu,

(8) za každým interpunkčným znamienkom (čiarka, bodka, výkričník, otáznik) musí byť medzera; NIE PRED NÍM!

(9) text v zátvorkách sa píše bez medzier nasledovne: (abcdefgh); NIE: ( abcdefgh )
(10) Upozornenie: vyvarovať sa gramatickým chybám a automatického kopírovania z Google Translatora – neopravujem! 😊
(11) Užitočné skratky vo Worde

· ctrl+enter – zlom strany; kurzor skočí na novú stranu. Ideálne, keď začínate novú kapitolu, ktorá má vždy začínať na začiatku novej strany. Aj keď ešte niečo doplníte na predchádzajúcej strane, s nasledujúcou kapitolou to nepohne a bude začínať na začiatku novej strany.

· ctrl+shift+enter – zlom stĺpca; funguje podobne ako ctrl+enter.

· ctrl+shift+medzerník – tvrdá medzera; dáva sa napr. medzi predložky a nasledujúce slovo – spojí ich dokopy, čiže sa nestane, že by predložka ostala na konci riadku, ale vždy sa posúva spolu s daným slovom.

· Ďalšie užitočné skratky je možné nájsť na adrese: http://support.microsoft.com/kb/290938/sk.

(12) Odporúčam si kontrolovať formátovanie textu zobrazením formátovacích značiek cez ikonu ¶ v Domov/Home záložke Wordu. Pomôže, aby nebolo viac medzier medzi slovami a pod.

(13) vyhýbať sa beletristickému spracovaniu problematiky, hovorovým výrazom, používať odbornú terminológiu,

(14) neodkláňať sa od zvolenej témy záverečnej práce, dôležité je vždy si riadne prečítať

názov, rozanalyzovať ho a až potom tvoriť štruktúru práce, používať čo najnovšiu literatúru (po roku 2020, ideálne po roku 2024)

Úvod (nepovinné) – píšeme max na jednu stranu – nečísluje sa, ale do celkového počtu strán sa počíta (nepovinné)

Jadro práce (povinné) – Teoretický rozbor problematiky - je prevažne literárna rešerš, čiže jej jadro je tvorené jednotlivými teoretickými kapitolami týkajúcimi sa problematiky. 
Záver (povinné) 

Zoznam použitej literatúry (povinné) 

*literatúra, ktorú použijete v texte v citácii ako napr. (Macková, 2022), musí byť použitá v zozname použitej literatúry a opačne! V abecednom poradí podľa priezviska autora

Prílohy (povinný detailný rozpis zvolenej tréningovej jednotky) 
fotodokumemntácia
